**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 09.01.2024, ora 08.00 – 10.01.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 10.01.2024, ora 07.00**

**RÂURI**

Debitele au fost în scădere exceptând râurile din Dobrogea, unde au fost staționare.

Formațiunile de gheață (gheață la maluri, năboi) existente pe râurile din zonele de deal și munte din centrul şi estul țării au fost în extindere şi intensificare.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, bazinele superioare ale Jiului și Oltului, bazinul superior și mijlociu al Bistriței, pe cursurile superioare ale Lotrului, Trotușului, Moldovei și Prutului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Vedea, Bârlad, Tazlău, afluenții din bazinul inferior al Jiului, unii afluenţi din bazinul inferior al Oltului, unii afluenţi din bazinul superior al Argeșului și pe unele râuri din Dobrogea.

Formațiunile de gheață (gheață la maluri, năboi) existente pe râurile din zonele de deal și munte din centrul şi estul țării au fost în extindere și intensificare.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în scădere, exceptând râurile din Dobrogea unde vor fi staționare.

Formațiunile de gheață (gheață la maluri, năboi) existente pe râurile din centrul şi estul țării vor fi în extindere și intensificare și vor apărea și pe alte râuri mici din zonele montane din nord – vestul țării.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 09.01.2024 – 10.01.2024 a fost în creștere, având valoarea de 8900 m3/s, peste media multianuală a lunii ianuarie (4950 m3/s).

În aval de Porţile de Fier debitele au fost în scădere pe sectorul Gruia – Zimnicea și în creștere pe sectorul Giurgiu – Tulcea.

Debitul la intrarea în țară (secțiunea Baziaș) va fi în creștere (9000 m3/s).

În aval de Porţile de Fier debitele vor fi în scădere pe sectorul Gruia – Giurgiu și în creștere pe sectorul Olteniţa – Tulcea.

***Se situează în faza I-a de apărare următoarele sectoare de dig:***

* Peceneaga-Turcoaia, Măcin-Iglița-Carcaliu, Ostrov-Peceneaga, Gârliciu-Dăeni, Smârdan-23 August I, 23 August-Grindu, Ciulineț–Isaccea, Crișan, Letea, Sulina, Sf. Gheorghe, Tudor Vladimirescu (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

* R3, R4 (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situația meteorologică în intervalul 09.01.2024, ora 08.00 – 10.01.2024, ora 06.00**

**ÎN ŢARĂ**

Vremea s-a ameliorat semnificativ sub aspectul distribuției și intensității precipitațiilor față de intervalul anterior, dar a devenit rece în majoritatea regiunilor, geroasă izolat în orele amiezii în Moldova, iar noaptea pe arii extinse în Moldova, local în Transilvania, în estul Munteniei și vestul Dobrogei, și pe alocuri în Oltenia, Banat și Maramureș. În nord-vestul și în centrul țării cerul a fost degajat în cea mai mare parte a intervalului, iar în restul teritoriului au fost înnorări. Trecător, pe parcursul zilei și la începutul nopții, a nins slab sau a fulguit în Banat, Oltenia, local în Muntenia și în Dobrogea și doar pe alocuri în sudul Moldovei și la munte. Vântul a suflat slab și moderat, cu intensificări în prima parte a intervalului și la începutul nopții la altitudini mari în Carpații Orientali și Meridionali, precum și în sud-est, unde au fost rafale în general de 55...70 km/h și perioade în care au fost asociate cu ninsori slabe. La ora 20, era strat de zăpadă la munte și măsura până la 79 cm în Munții Făgăraș și 62 cm în Munții Călimani, în cea mai mare parte a Moldovei (până la 29 cm), local în Banat (până la 8 cm) și Oltenia (până la 6 cm), pa arii restrânse în Transilvania (până la 4 cm) și cu totul izolat în Muntenia (până la 4 cm). Temperaturile maxime s-au încadrat între -10 grade la Darabani și Iași și 5 grade la Oradea. La ora 06 erau temperaturi cuprinse între -19 grade la Negrești și -4 grade la Chișinău Criș, Dumbrăvița de Codru, Holod și Ștei. Spre sfârșitul intervalului, în vestul țării, izolat a fost ceață.

OBSERVAȚII: de ieri de la ora 6 a fost în vigoare o atenționare cod galben pentru fenomene meteorologice periculoase imediate și au fost emise de către SRPV Timișoara.

**LA BUCUREŞTI**

Vremea a devenit rece, temperatura maximă fiind de -2 grade la toate stațiile meteorologice. Cerul a fost noros pe parcursul zilei și în prima parte a nopții, când trecător nins slab, apoi s-a degajat treptat. Vântul a suflat slab și moderat cu ușoare intensificări în prima parte a intervalului, cu viteze la rafală de până la 40 km/h. În platformele stațiilor meteo, stratul de zăpadă măsura la ora 20 până la 2 cm în Băneasa. La ora 06 erau -8 grade în Afumați, -7 grade la Băneasa și -6 grade la Filaret.

**3. Prognoza meteorologică în intervalul 10.01.2024, ora 08.00 – 11.01.2024, ora 08.00**

**ÎN ŢARĂ**

Vremea va fi rece, geroasă dimineața și noaptea îndeosebi în centru, nord și est. Cerul va fi mai mult senin, exceptând pe parcursul nopții jumătatea nordică a Moldovei, unde vor fi înnorări temporare. Vântul va sufla slab și moderat, cu ușoare intensificări în special ziua, pe litoral. Temperaturile maxime se vor încadra între -6 și 4 grade, iar cele minime între -13 și -3 grade, mai coborâte în depresiunile din estul Transilvaniei, până spre -16 grade.

**LA BUCUREŞTI**

Vremea va fi rece dimineața și noaptea. Cerul va fi mai mult senin, iar vântul va sufla slab până la moderat. Temperatura maximă, mai mare decât cea din ziua anterioară va fi de 2...3 grade, iar cea minimă de -8...-5 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Administrația Rezervației Biosferei Delta Dunării Tulcea*** informează despre producerea, in data de 06.01.2024, ora 12.30, unui incendiu care a afectat 1 ha vegetație uscată (stuf) pe raza districtului ecologic Razim-Sinoe, zona mal lac Topraichioi, localitatea Satu Nou, județul Tulcea. Incendiul a fost stins in aceeași zi la ora 13.30 de către personalul ARBDD si ISU Tulcea. Nu se cunosc cauzele declanșatoare. Nu au fost semnalate mortalități la păsări sau animale sălbatice.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**